คือเมื่อวานหนูตัวร้อน เป็นไข้ค่ะ ก่อนปวดหัวมันมีอาการปวดท้องด้วย พอตื่นเช้ามาไข้ลดแต่รู้สึกปวดต้นคอค่ะ แล้วพอหายใจเข้ามันรู้สึกเจ็บๆยังไงบอกไม่ถูกอะค่ะ คือหนูอยากทราบว่าหนูเป็นอะไรอะคะ แล้วอันตรายมั้ย
สวัสดีค่ะ อาการมีไข้ ปวดศีรษะ หายใจเข้าแล้วรู้สึกเจ็บๆนั้น ไม่แน่ใจว่าเจ็บที่ใด หากเจ็บที่หน้าอก อาจมีสาเหตุจาก เยื่อหุ้มปอดหรือเยื่อหุ้มหัวใจอักเสบ หรือเจ็บจากกล้ามเนื้อที่อักเสบทั่วๆในบางภาวะเช่นไข้หวัดใหญ่ ไข้เลือดออก หากปวดมากที่ท้อง อาจนึกถึงการติดเชื้อของทางเดินอาหาร ซึ่งอาจมีถ่ายเหลว คลื่นไส้ อาเจียนร่วมด้วยค่ะไข้เกิดจากการติดเชื้อที่อวัยวะใดๆในร่างกาย ซึ่งแพทย์จะซักประวัติตรวจร่างกายเพิ่มเติมเพื่อหาสาเหตุของไข้ และรักษาตามสาเหตุนั้นๆแนะนำการไปพบแพทย์เพื่อวัดไข้ว่ามีไข้จริง และหาสาเหตุของไข้ที่ชัดเจน จากการตรวจร่างกาย เจาะเลือด ตรวจปัสสาวะต่อไปเบื้องต้นดื่มน้ำมากๆ รับประทานอาหารอ่อนๆย่อยง่าย กินยาแก้ปวดและลดไข้ได้หากมีอาการมีไข้ ปวดศีรษะมาก เช็ดตัวลดไข้ได้